Jei jums patiko kuris nors kačiukas, paimkite jį ant rankų ir švelniai apkabinkite. Pakalbinkite švelniu ir ramiu balsu. Jis turėtų rangytis, norėti žaisti ir murkti.Kačiukas turėtų būti putlus, bet ne storas, be gumbų ar patinimų. Ypač žiūrėkite, ar neturi didelio pilvo. Gal ir mielai atrodo, bet tai gali būti slypinčios ligos požymis (taip pat ir parazitų infekcijos). Taip pat patikrinkite, ar pilvelis nepatinęs ties bamba, nes tai gali būti išvaržos požymis.Akys turi būti švarios, skaisčios, atmerktos ir skaidrios, ausys – švarios ir neparaudusios, be nemalonaus kvapo, užpakaliukas taip pat turi būti švarus. Kailis turėtų būti minkštas ir švarus, be išplikimų ir skaudulių, be juodų taškelių, nenusikasytas. Tai gali būti blusų infekcijos požymis, ypač jei kačiukas kasosi.Sunku suprasti, ar kačiukas turi klausos problemų, bet, jei žinote, kad jūsų pasirinktai veislei būdinga tokia rizika (ypač baltoms katėms), galite pastatyti kačiuką ant žemės ir kokiu nors garsu pamėginti patraukti jo dėmesį. Jei kačiukas nereaguoja, galite pasiteirauti veisėjo dėl tolesnių klausos tyrimų.